Bandiera ladina

La bandiera di Ladins dla Dolomites é nasciuda ai 5 de mei 1920 sun jouf de Frera.

En chela ocajion se ova i reprejentanc dles cinch valedes ladines enconté sun jouf de Frera per protesté contra la dezijion dl Traté de Saint-Germain, che ne ti reconesciova nia l dert de Autodeterminazion, un di catordesc ponc de Woodrow Wilson, no ai ladins no a la populazion todescia de Sudtirol. 

I ladins se damanova ence l reconesciment desche grup etnich per sie cont. En gaujion de chesta enconteda él vegnù prejenté la bandiera a risses dl viaicà Brum-Blanch-Vert.

A la fin dl dì fòvela vegnuda declareda sciche bandiera nazionala di Ladins. Entant la perioda fascista fova la bandiera ladina vegnuda anterdita da la Rejenza taliana. Puech do la fin dla vera fòvela endò vegnuda adoreda ai 14 de messel 1946 sun l jouf dl Sela, en ocajion de na enconteda de passa 3 000 ladins.

 I colours 
miniatura|alt=La bandiera pra la hutia da mont de Resciesa cun dovia la grupa dl Saslonch|La bandiera pra la hutia da mont de Resciesa cun dovia la grupa dl Saslonch
I colours fova vegnus chiris fora per simbolisé la natura dles Dolomites:
 l vert scur di prés y di bosc
 l blanch dla neif  che cuer les Dolomites
 l brum dl ciel.

 Lians 
Storia dla valedes ladines dla Dolomites